Diari Oficial de la Generalitat Valenciana


Sumari del DOGV 8850, del 06-07-2020 (2020/5187)

RESOLUCIÓ de 30 de juny de 2020, de la Conselleria de Sanitat Universal i Salut Pública, per la qual es convoquen dues beques per a la realització de pràctiques professionals en matèria d'investigació i innovació en salut en la Direcció General d'Investigació i Alta Inspecció Sanitària.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8850

Data del DOGV
:   06-07-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/5187


Data del document
:   30-06-2020

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * ajuda pública

RESOLUCIÓ de 30 de juny de 2020, de la Conselleria de Sanitat Universal i Salut Pública, per la qual es convoquen dues beques per a la realització de pràctiques professionals en matèria d'investigació i innovació en salut en la Direcció General d'Investigació i Alta Inspecció Sanitària. [2020/5187]  
Mitjançant l'Ordre 7/2016, de 31 d'agost, de la Conselleria de Sanitat Universal i Salut Pública (DOGV 7866, 06.09.2016), s'estableixen les bases reguladores de concessió de beques per a la realització de pràctiques professionals en la direcció general amb competències en investigació i innovació sanitària.  
L'article 2 de l'esmentada ordre estableix que la convocatòria de les subvencions es realitzarà mitjançant resolució de la persona titular de la conselleria amb competències en matèria de sanitat.  
La subvenció convocada mitjançant aquesta resolució, i de conformitat amb el que s'assenyala en el Decret 128/2017, de 29 de setembre, no requereixen notificació a la Comissió Europea per no reunir els requisits de l'article 107 del Tractat de funcionament de la Unió Europea, per no suposar un avantatge econòmic, ja que la persona beneficiària no realitza activitats econòmiques en les quals puga oferir béns o serveis en el mercat, i no dona lloc a falsejament de la competència.  
  
En virtut de les facultats que em confereix el Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat, i de conformitat amb el que s'estableix en els articles 160.4.b i 166 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i segons el que s'estableix en el Decret 132/2009, de 4 de setembre, del Consell, pel qual es regula la concessió de beques, resolc:  
  
Primer. Objecte i beneficiaris  
1. Constitueix l'objecte de la present resolució convocar, mitjançant un procediment de concurrència competitiva, dues beques per a realitzar pràctiques professionals en matèria d'investigació i innovació en salut en la Direcció General d'Investigació i Alta Inspecció Sanitària.  
  
2. La convocatòria s'ajustarà a les bases reguladores aprovades en l'Ordre 7/2016, de 31 d'agost, de la Conselleria de Sanitat Universal i Salut Pública, per la qual s'aproven les bases reguladores de concessió de beques per a la realització de pràctiques professionals en la Direcció General d'Investigació, Innovació, Tecnologia i Qualitat.  
3. Podran ser beneficiaris d'aquesta subvenció els professionals que estiguen en possessió d'alguna de les titulacions universitàries oficials següents: Infermeria, Biologia, Bioquímica, Ciències Biomèdiques, Enginyeria Biomèdica, Biotecnologia, Enginyeria en Informàtica, Estadística, Matemàtiques, Estadística Aplicada, Química, Física, Informació i Documentació, Dret, Economia i Administració i Direcció d'Empreses.  
4. Per a obtindre la condició de persona beneficiària de la beca hauran de reunir-se, al final de presentació de sol·licituds de la present convocatòria, els requisits que determina l'article 4 de l'Ordre 7/2016 de 31 d'agost de la Conselleria de Sanitat Universal i Salut Pública, inclòs l'apartat g, relatiu a posseir coneixements acreditables d'anglés equivalents al nivell B2 segons el Marc europeu comú de referència per a les llengües, atés que es tracta d'una beca per a les àrees d'investigació i innovació.  
  
Segon. Condicions de la concessió de la subvenció  
1. Les pràctiques es realitzaran en els Serveis Centrals de la Conselleria de Sanitat Universal i Salut Pública, a València, sense perjudici que puguen realitzar-se rotacions o visites d'aprenentatge en els centres d'R+D+I biomèdica adscrits a la Conselleria de Sanitat Universal i Salut Pública.  
2. L'activitat pràctica que caldrà realitzar-hi estaran relacionades amb la gestió de la investigació i la innovació en salut en l'àmbit d'actuació del Servei d'Investigació Sanitària, Innovació en Salut i Avaluació de Tecnologies Sanitàries, servei adscrit a la Direcció General d'Investigació i Alta Inspecció Sanitària.  
  
Tercer. Finançament i dotació econòmica  
1. La beca que contempla aquesta convocatòria es finançarà amb càrrec al programa pressupostari de la Conselleria de Sanitat Universal i Salut Pública 28.67.60.5284.655.36 capítol 4, codi de línia comptable S4510000, dels pressupostos de la Generalitat per al 2020, i el seu equivalent en el pressupost de la Generalitat de 2021, segons el següent desglossament inicial.  
  
2020 2021 TOTAL  
12.805,08 - 12.805,08 - 25.610,16 -  
  
  
2. De conformitat amb l'article 17.1 i la disposició final segona del Decret 132/2009, de 4 de setembre del Consell, pel qual es regula la concessió de beques, i la Resolució de 19 de desembre de 2019, del director general d'Investigació i Alta Inspecció Sanitària, per la qual s'acorda l'actualització de l'import de la beca per a la realització de pràctiques professionals en matèria d'investigació i innovació en salut de la Direcció General d'Investigació i Alta Inspecció Sanitària en compliment de l'Acord del Consell de 8 de novembre de 2019, cadascuna de les beques que es concedisca en el marc d'aquesta convocatòria estarà dotada amb mil seixanta-set euros i nou cèntims (1.067,09 ?) bruts mensuals. Sobre aquest import haurà de practicar-se la retenció corresponent a compte de l'Impost sobre la Renda de les Persones Físiques, així com la corresponent cotització a la Seguretat Social en els termes establits en el Reial decret 1493/2011, de 24 d'octubre, i les altres que, si escau, pogueren correspondre.  
  
3. De conformitat amb el Reial decret 1493/2011, de 24 d'octubre, la quota empresa de la Seguretat Social de la persona adjudicatària de la present convocatòria es finançarà amb càrrec a la mateixa aplicació i codi de línia esmentats en el punt 1 d'aquest apartat, per l'import que s'establisca en la normativa vigent en la matèria.  
4. Amb la finalitat de maximitzar el període de formació de la persona beneficiària, en cas que l'inici de la beca siga posterior a la data indicada en el resolc quart, podran reajustar-se els imports previstos en els pressupostos corresponents, sempre que existisca crèdit adequat i suficient.  
  
Quart. Duració de la beca  
1. El període de duració de la beca començarà el dia que s'indique en la resolució de concessió de la present convocatòria, i tindrà una duració de fins a dotze mesos a comptar del dia indicat en aquesta. La data de començament de la beca, en cap cas podrà ser anterior a l'1 de juliol de 2020.  
2. Sense perjudici del que es preveu en el paràgraf precedent, la duració de la beca podrà prorrogar-se, mitjançant una resolució expressa, fins a un període màxim de dotze mesos addicionals, sempre que existisca crèdit adequat i suficient en els pressupostos de la Generalitat per als exercicis als quals afecte la pròrroga i que el desenvolupament de l'activitat que s'estiga efectuant així ho requerisca o aconselle.  
  
Cinqué. Termini i forma de la sol·licitud  
1. El termini per a la presentació de les sol·licituds serà de quinze dies naturals a comptar de l'endemà de la publicació de la present resolució de convocatòria en el Diari Oficial de la Generalitat Valenciana.  
  
2. La forma de presentació de les sol·licituds i documentació acreditativa dels mèrits que ha d'acompanyar-se, es realitzarà i s'ajustarà al que es determina en els articles 7 i 8 de l'Ordre 7/2016 de 31 d'agost de la Conselleria de Sanitat Universal i Salut Pública, això és, per via electrònica, tal com es descriu en aquests articles.  
  
Sisé. Criteris de valoració de les sol·licituds  
Les sol·licituds presentades es valoraran conforme amb els criteris establits en l'article 5 de l'Ordre 7/2016, de 31 d'agost, de la Conselleria de Sanitat Universal i Salut Pública. Una vegada valorats els primers quatre apartats del barem, es convocarà a la fase d'entrevista les deu persones que hagen obtingut les millors puntuacions en la suma d'aquests apartats.  
  
Seté. Comissió avaluadora  
De conformitat amb l'article 10 de l'Ordre 7/2016, de 31 d'agost de la Conselleria de Sanitat Universal i Salut Pública, es crearà una comissió avaluadora amb la següent composició:  
- La persona titular del servei amb competències en investigació i innovació en salut, o la persona en qui delegue, que actuarà com a presidenta.  
- Quatre empleats o empleades públics designats per la persona titular de la direcció general amb competències en investigació i innovació en salut, un dels quals actuarà com a secretari.  
  
Huité. Mitjans de publicació dels diferents tràmits  
D'acord amb l'article 11 de l'Ordre 7/2016, de 31 d'agost de la Conselleria de Sanitat Universal i Salut Pública, les publicacions de relacions i llistats que determina el procés de selecció s'efectuaran en la seu electrònica o portal institucional de la Generalitat en internet (www.gva.es), així com en la pàgina web de la conselleria amb competències en matèria de sanitat i salut (www.san.gva.es).  
  
Nové. Resolució, termini de resolució i notificació  
1. Segons el que s'estableix en l'article 12 de l'Ordre 7/2016, de 31 d'agost de la Conselleria de Sanitat Universal i Salut Pública, es delega en la persona titular de l'òrgan instructor del procediment per a dictar la resolució de concessió de la beca, aspecte que haurà d'indicar-se en la resolució.  
2. El termini màxim per a dictar i publicar la resolució serà de tres mesos, a comptar de la data de publicació de la convocatòria, sense perjudici que puga ampliar-se en els termes previstos en l'article 23 de la Llei 39/2015, d'1 d'octubre, del procediment administratiu comú de les administracions públiques.  
3. La resolució de concessió es publicarà en el Diari Oficial de la Generalitat Valenciana, amb expressió de les bases, convocatòria, programa i crèdit pressupostari al qual s'impute la beca atorgada, persona beneficiària, i relació de persones candidates, en ordre de puntuació, que no hagen sigut adjudicatàries de la beca i conformen la borsa de reserva, segons s'estableix en el Decret 132/2009, del Consell  
4. La publicació de la mencionada resolució tindrà els efectes de notificació a les persones interessades, d'acord amb el que es disposa en els articles 43 i 45 de la Llei 39/2015, d'1 d'octubre, del procediment administratiu comú de les administracions públiques, i s'inserirà la informació corresponent en la seu electrònica o portal institucional de la Generalitat en internet (https://sede.gva.es), així com en la pàgina web de la conselleria amb competències en matèria de sanitat i salut (www.san.gva.es).  
  
Onzé. Recursos  
La resolució de concessió de la beca que es dicte seguint aquesta convocatòria posarà fi a la via administrativa, i contra aquesta es podrà interposar un recurs potestatiu de reposició davant l'òrgan que la va dictar, en el termini d'un mes a comptar de l'endemà de la publicació, o bé, directament, un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar de l'endemà de la publicació de la resolució, de conformitat amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
  
Dotzé. Pagament i justificació de les beques  
A l'efecte del pagament i la justificació de la beca, hi valdrà el que s'estableix en els articles 22 i 23 de l'Ordre 7/2016, de 31 d'agost, de la Conselleria de Sanitat Universal i Salut Pública.  
  
Tretzé. Efectes  
La present resolució entrarà en vigor l'endemà de la publicació en el Diari Oficial de la Generalitat Valenciana.  
Contra aquesta resolució de convocatòria, que posa fi a via administrativa, es podrà interposar un recurs contenciós administratiu, d'acord amb el que es preveu en l'article 46 de la Llei 29/1998, de 13 de juliol, reguladora de la jurisdicció contenciosa administrativa, dins del termini de dos mesos a comptar de l'endemà de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana, o, potestativament, un recurs de reposició davant de la consellera de Sanitat Universal i Salut Pública en el termini d'un mes a comptar de l'esmentada data, tot això d'acord amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
  
  
València, 30 de juny de 2020.- La consellera de Sanitat Universal i Salut Pública: Ana Barceló Chico.